चौंकाने वाली ये रिपोर्ट अमरीका की न्यूरोलॉजी अकादमी के अखबार में छपी है .तेरह लाख लोगों पर 12 साल तक किए गए इस शोध से पता चलता है कि युवाओं में स्ट्रोक की लगातार बढ़ रहा है.शोध के मुताबिक 1993 में जिन 13 प्रतिशत लोगों ने स्ट्रोक का सामना किया उनकी उम्र 55 साल से कम थी जबकि, 2005 में ये आंकड़ा 19 प्रतिशत को छू गया.शोधकर्ताओं ने इस स्थिति को खतरनाक करार दिया है.ब्रिटेन में भी स्थिति चिंताजनक है. यहां 1993 में एक लाख लोगों में से 109 लोगों को स्ट्रोक झेलना पड़ा था जबकि, 2005 में एक लाख में से 176 लोगों को स्ट्रोक का सामना करना पड़ा.1993 में जहां स्ट्रोक झेलने वालों की औसत उम्र 71 साल थी वहीं 2005 में ये 69 हो गई.हालांकि एक अच्छी बात ये है कि पिछले 20 सालों में बड़े स्ट्रोक की संख्या में 40 फीसदी तक कमी आई है.माना जाता है कि ये इसलिए संभव हुआ है क्योंकि यहां के लोग बीमारियों को लेकर सचेत हुए हैं और बचाव के लिए जरूरी कदम भी उठा रहे हैं.विशेषज्ञों का मानना है कि दुनिया के दो बड़े देशों के आंकड़े चौंकाने वाले हैं और हमें इस स्थिति को लेकर सचेत रहना चाहिए.